D. 5/10 ringer jeg rundt til en god håndfuld bredbåndsudbydere for at øre hvor lang tids levering de har. Dem der kunne gøre det hurtigst, var telenor med 7 dage. For mig, som lever igennem IT og internet, var det derfor selvfølgelig Telenor jeg skulle have. Da jeg retter henvendelse til salgsafdelingen, fortæller jeg dem, at jeg skal bruge et rundt data kabel, da det ligner, at telefon stikket er blevet ændret i lejligheden. Fint, det var ingen problem, da det var standard i deres pakker. 

Der går 7 dage og jeg tænker "hvor filan bliver det af?". Så gik der 8 dage, så 9 dage. Jeg mister tålmodigheden og ringer til dem, og de finder ud af, at de har sendt den til en fuldkommen forkert adresse. Hvordan man kan få Stadionvej til at blive til Birkeskoven er mig fuldkommen en gåde. Det der så er interessant er, at hende jeg snakkede med, havde fået sendt forbindelsen ud til den rigtige adresse men valgt at sende en router ud til en helt anden. De får fundet en ny router, som jeg vil have dagen efter.

Da routeren endeligt kommer, så er der intet rundt kabel med. Jeg ringer igen til telenor, og spørger hvad jeg nu skal gøre? De fortæller mig, at der skal være et telefonstik, og der derfor skal en tekniker ud. Så jeg må tage fri en hel dag, for at vente på en tekniker. Han kommer nu ud og laver forbindelsen, og måler, at der er 16/2 i kablet. Vi sætter routeren til og den skaber forbindelse til internet og han kører igen. Forbindelsen var der, men den var meget lav, ja næsten ikke eksisterende. 0.5 - 1 mbit download med en ping på 400-500. Fantastisk, så vi ringer til Telenor igen igen... igen igen... igen.

Jeg får fat i tech support 1, som beder mig reboote routeren og gøre ditten og datten. Han fortæller mig, at vi lige skal lade den løbe i et par timer også vil han lave en opsætning på den. Da jeg bliver ringet op af ham igen, hvor han spørger ind til internettet, der virker det slet ikke. Han siger, at der vil blive sat en overvågning på det natten over. Fint fint. Dagen efter, snakker jeg med tech support 2. Han mener fuldt ud, at det må være teknikeren, der har lavet ged i den, og derfor skal han forbi igen. Dette er om fredagen, så jeg må gå på weekend uden internet(eller jo, jeg har jo den voldsommen 512 kbit forbindelse!). Tekniker 2. ankommer om mandagen, og fastslår igen, at der intet er i vejen med forbindelsen. Han har et fint apparat med, som måler at der intet er galt med forbindelsen. 

Jeg ringer nu til Tech support 3, som siger og gør det samme som tech support 1. Han lover at ringe igen samme da indenfor en vis tid. Det gør han aldrig, så jeg ringer op til Tech support 4, for at høre om status. Han siger til mig, at det han kan se er, at der skal en ny router ud til mig. Fint fint, så lad os få en ny router ud. 

Dagen efter får jeg en ny router ud, som har samme problem, og nu ringer jeg ind og får fat i Tech support 5. Han gør og siger præcis det samme som Tech support 2, at det er teknikeren der har lavet en fejl, og han skal ud igen. Jeg siger så "Ej nu må i stoppe. Nu har han været her 2 gange og  fastlagt at det er jer, der har et problem". Her siger Tech support 5 så til mig "Du har ikke haft 2 teknikere ude, mit system siger du har haft en ude mandag d 5/10". Jeg er forbavset og spørger "Så jeg har haft en tekniker ude samme dag jeg har bestilt? Og hvad med de 2 tdc mænd, som har lavet et telefon stik samt testet hastigheder indenfor den sidste uge?" Ja det kunne Tech support 5 ikke svare på, så det ville han lige undersøge. Han skulle lige finde ud af, hvad teknikerne havde fundet ud af. Jeg hører aldrig fra Tech Support 5 igen, og ringer senere på dagen op til Tech support 6!. 

Tech support 6 fortæller mig så, at han vil forsøge at lave en fuld geninstallation af min router, og det er noget som tager 45 minutter. Det er ikke noget jeg selv kan, da det er noget 'meget specielt og hemmeligt man kun kan indefra Telenor'. Jeg venter de 45 minutter og til min fandens til overraskelse, så ringer tech support 6 sgu til mig! Men mit internet er stadigvæk næsten ikke eksisterende. Han skulle lige snakke med nogle, som havde mere forstand på disse problemer. Han ville ringe igen, og jeg var så fandens til sikker på, at nu havde jeg en som ringende igen.

Hørte aldrig fra tech support 6.

Jeg ringer derfor til tech support 7, som foreslår (dette er en torsdag), at lave en profil/overvågning ting over internettet weekenden over, og den vil så give de svar vi mangler. Jeg tænker "nu er det altså ved at være nok".  Jeg går med til dette, jeg får hans navn og han fortæller, han møder mandag kl 9, så han ringer mellem 9 og 10. Weekenden går, og om mandagen får jeg ingen opkald fra telenor. Ved en 16 tiden beslutter jeg at ringe ind selv, og får fat på tech support 8. Jeg fortæller han hvad jeg har snakket med support 7 om, og support 8 mener, at det er bedst hvis support 7 selv står for det, men at han lige ville tage fat i ham og få ham til at ringe. Han skriver mit navn og tlf nr ned. Nu er det så tirsdag, og tech support 7 har stadigvæk ikke ringet, så jeg ringer ind og får fat i tech support 9, som nu forsøger alt hvad han kan. 

Jeg må indrømme, at i skrivende stund (27-10), der har i til dagen er omme, ellers kan i godt komme og hente jeres routere. I har været roden til al ondskab med mit internet, og jeg må indrømme, at jeg har mistet al min tillid til jer.